

# JÕELÄHTME VALLAVALITSUS

Muinsuskaitseamet

Terviseamet

Transpordiamet

Keskkonnaamet

Päästeamet                                                                                                07.02.2024 nr 6-4/825

**Ülgase küla Koljunuki poolsaare detailplaneering**

Informeerime Teid Jõelähtme Vallavolikogu 18.01.2024 otsusega nr 176 kehtestatud Ülgase küla Koljunuki poolsaare detailplaneeringust.

Ülgase küla Koljunuki poolsaare detailplaneering algatati 23.08.2018 Jõelähtme Vallavolikogu otsusega nr 99.

Planeeritava ala suuruseks on ca 14 ha ja asub Jõelähtme valla kirdepoolses osas, Ülgase küla Koljunuki poolsaarel, piirnedes Läänemere Jõesuu lahega. Juurdepääs alale on Koljunuki teelt.

Alal on kehtiv detailplaneering - Jõelähtme valla Ülgase küla Koljunuki maaüksuse detailplaneering (kehtestatud Jõelähtme Vallavolikogu 31.05.2005 otsusega nr 206). Detailplaneeringuga määrati elamumaa ja tootmismaa kruntidele ehitusõigus ning kavandati juurdepääsuteede transpordimaa krundid.

Detailplaneeringuga taotletakse ranna ehituskeeluvööndi vähendamist, kuna kehtivas planeeringus arvestati ehituskeeluvööndit tolleaegsest põhikaardile kantud veepiirist, millest tulenevalt jäävad osad kehtiva detailplaneeringu kohased ehitusõigused ehituskeeluvööndisse, sest meri on võtnud enda alla osa maismaast.

Elamumaa kinnistutele on käesoleva detailplaneeringuga määratud ehitusõigus lähtudes kehtiva detailplaneeringuga paika pandud ehitusjoonest, moodustatakse kaks uut elamumaa krunti ning määratakse lautrikohad ja paadisildade asukohad. Detailplaneeringuga lahendatakse planeeringuala tehnovõrkudega varustamine ja liikluskorraldus ning seatakse keskkonnatingimused planeeringuga kavandatu elluviimiseks.

Planeeringulahenduse kohaselt toimub juurdepääs kavandatud kruntidele eraomandis oleva Nuki tee ja Loode tee kaudu. Loode teele on kavandatud avalikult kasutatav jalgsi ja jalgrattaga juurdepääs, milleks nähakse planeeringus ette servituut.

Detailplaneeringuga muudetakse üldplaneeringut ja vähendatakse ranna ehituskeeluvööndi ulatust. Samuti viiakse varasemalt kehtestatud planeeringuga ettenähtud ehitusõigused kooskõlla looduskaitseseaduses sätestatud ranna ehituskeeluvööndi regulatsiooniga.

Detailplaneeringu materjalidega saab tutvuda Jõelähtme valla kodulehel ([joelahtme.kovtp.ee](http://www.joelahtme.ee)) ning kaardirakenduses EVALD (<http://service.eomap.ee/joelahtmevald/>).

Lugupidamisega

(digitaalset allkirjastatud)

Andrus Umboja

vallavanem

Gerli Liivoja 6054879

gerli@joelahtme.ee